Οι ελεγκτές έχουν δικαίωμα να ελέγξουν τα ψηφιακά έγγραφα όπως και τα έγχαρτα. Για να γίνει ο έλεγχος, θα πρέπει να δείξεις στον ελεγκτή το QR code του αστυνομικού δελτίου ταυτότητας ή του διπλώματος οδήγησης.  Οι ελεγκτές διαθέτουν δική τους συσκευή, μέσω της οποίας ελέγχουν το QR code των πιστοποιητικών. Ο έλεγχος εγκρίνεται από τον κάτοχο μέσω της εφαρμογής Gov.gr Wallet. Αφού εγκριθεί ο έλεγχος, παρουσιάζεται στην οθόνη του κατόχου ένας εξαψήφιος κωδικός, τον οποίο χρησιμοποιεί ο ελεγκτής, για να μπορέσει να δει τα ψηφιακά πιστοποιητικά.
Να σημειωθεί ότι για την επαλήθευση αλλά και την δημιουργία των ψηφιακών εγγράφων μέσω της εφαρμογής, απαιτείται σύνδεση στο Internet.